בלחובסקי נפטר ב-28 במאי 1972 ונקבר בחלקת לוחמי ומגני תל-חי, בחלקת האריה השואג שבבית העלמין בכפר גלעדי.
נישואי ילדים בסודאן
נתוני הנישואים של ילדים בסודאן בשנת 2017 הם:
סודאן במקום ה-29 בעולם בשיעור המדינות שבהן יש נישואי ילדים. הסטטיסטיקה בסודאן היא שאחת מתוך כל שלוש בנות מתחנת לפני גיל 18, בנתוני 2017 ניתן לראות שכל 25 מתוך 49 מתחתנות לפני גיל 15 ו 38% מתחתנות לפני גיל 18
תיאור.
הגיל החוקי להינשא.
הגיל החוקי לנישואי ילדים בסודאן הוא החל מגיל עשר, לבעל מותר לאנוס את אשתו על פי חוק. חשוב לציין שבדת המוסלמית אישה רשאית להתחתן רק כאשר היא קיבלה מחזור. בסודאן ניתן לאשר נישואים על ידי אישור בית המשפט או של אפוטרופוס למרות גילם הצעיר של המחותנים .
נישואי ילדים בחוק הבינלאומי -החוק הבינלאומי קובע שלנשים וגברים יש אותה זכות להינשא והן יעשו את זה מתוך רצונם החופשי והודעתם הפומבית בדבר נישואיהם. עם זאת, אם לא קבעה האמנה גיל מינימום לנישואים הוא יקבע לפי המקובל במדינה . אך בשנת 1989 חוקק בחוק הבינלאומי שעד גיל 18 אדם נחשב לילד ולכן בעקבות כך מדינות רבות שינו את גיל מינימום הנישואין במדינה לגיל 18. מתוך אמנה זו נובע שנישואין מתחת לגיל 18 הם אסורים.
הטקס בסודאן.
טקס החתונה נמשך ימים רבים לחתן וכלה יש תפקידים מוגדרים.
הטקס מתחלק לשלושה חלקים עיקריים: האירוסין, הכנות החתונה והחתונה.
כמובן שמשלב מנהגים מוסלמיים שהועברו במשך מאות שנים ומושפעים מתרבות המערבית.
חלק ראשון: אירוסין – נהוג שהמשפחות נפגשות לפני ובדרך כלל הנישואין מוסדרים בשידוך, משפחת החתן מעבירה עדר בקר תמורת הנישואין בשנים האחרונות נהוג להעביר גם כסף. התשלום והמפגש המקדים הוא תנאי הכרחי לביצוע האירוסין .
חלק שני: הכנות לחתונה -מתבצע בבית הכלה כחודש ימים יש גם טקס חינה מסורתי .
חלק שלישי: החתונה -החתן מגיע לבית הכלה ולפי המסורת חייב לבקש את רשות האם להיכנס, נערך טקס דתי החתן והכלה על פי המסורת מנשקים את ברכי ההורים להצלחה .
המניעים לנישואין מוקדמים.
אחת הסיבות לנישואים מוקדמים בסודאן היא המשפחה, משפחה ממוצא סודני מתמלאת גאווה כאשר ילדה מתחתן מוקדם ומעמדם החברתי משגשג בעקבות הנישואין. בנוסף המסורת של נישואין מוקדמים נשמרת על ידי המשפחות במטרה לשמור על ילדיהם בטוחים ולמנוע מהבנות להיכנס להריון ללא נישואין . כך בעצם הם שומרים גם על ילדיהם וגם על הכבוד המשפחתי. יתר על כן משפחות שלא משיאות את הילדים בגיל צעיר לרוב נתונות לביקורת שלילית על ידי הסביבה. בעקבות שימור המנהג על ידי הסביבה התופעה של נישואין מוקדמים נפוצה יותר ויותר .
השלכות של נישואין בגיל צעיר.
ישנן הרבה השלכות בריאותיות כאשר ילדה שנישאה בגיל מוקדם גם יולדת בגיל צעיר. לילדות מתחת לגיל 18 יש סיכויים גבוהים יותר למות במהלך הלידה קשה ואגרסיבית מאשר לנשים בוגרות יותר. נשים שנושאים ילד בגיל צעיר חשופות ליותר מחלות ויהיה להן לרוב קשה יותר להיכנס להריון שני .
בנוסף ילדים שנישאים בגיל צעיר לרוב לא מלומדים, לכן זה משפיע רבות גם על המצב הכלכלי וגם על המצב בבית. נישואין בגיל צעיר גוררים גם אלימות, וכאשר ישנם יחסי כוחניות ואלימות במשפחה, לבני המשפחה אין דרך לעשות דבר או להתנגד להם לכן האלימות עוברות גם לדורות הבאים .
עמותת "girls not brides".
היא עמותה שפועלת נגד נישואין מוקדמים בכל רחבי העולם, חשוב לציין שהיא לא עמותה ממשלתית, מטרתה היא להשפיע ולמנוע את נישואי הילדים ברחבי העולם, היא הוקמה על ידי "The Elders ". היא מונה כמעט 750 ארגונים משמונים וחמש מדינות שונות שהצטרפו אליה ומקדמים את מטרתה. היא מקדמת את המטרה שלה על ידי עידוד המודעות לבעיה, שיתוף מידע ברחבי העולם ודיונים בנושא בעיקר במדינות שאחוז הנישואים בה בגיל צעיר גבוהים. בנוסף לפעילות המניעה שלה היא חוקרת את ההשלכות של נישואים מוקדמים ומנסה לשלב את מסקנותיה במניעת נישואים אלה, ולשכנע ממשלות בעולם להתערב בנושא ולהצטרף למטרתן למניעת נישואין מוקדמים
יחסי דנמרק–טורקיה
יחסי דנמרק–טורקיה הם היחסים הדו-צדדיים בין דנמרק לטורקיה. דנמרק מחזיקה בטורקיה שגרירות באנקרה, וטורקיה מחזיקה בדנמרק שגרירות בקופנהגן. שתי המדינות חברות בנאט"ו. היחסים הדיפלומטיים בין דנמרק וטורקיה היו מתוחים בגלל פרשת קריקטורות מוחמד ופרשת טלביזית Roj.
היסטוריה.
היחסים בין המדינות התחילו למעשה בתחום הסחר במאה ה-18. ב-14 באוקטובר 1756 נחתם "הסכם ידידות ויחסי סחר" על ידי הסולטאן עות'מאן השלישי והמלך פרדריק החמישי. בשנת 1758 מינתה דנמרק נציג דיפלומטי לאימפריה העות'מאנית.
מלחמת שלושים השנים.
משנת 1618 עד 1629, דנמרק והאימפריה העות'מאנית נלחמו יחד נגד האימפריה הרומית הקדושה כבעלות ברית. בשנת 1643 התאחדה דנמרק עם המעצמות הקתוליות נגד האימפריה העות'מאנית ושוודיה.
מלחמת הצפון הגדולה.
במלחמת הצפון הגדולה דנמרק והאימפריה העות'מאנית לחמו זו בזו.
מלחמות המהפכה הצרפתית.
במלחמת הקואליציה השנייה דנמרק והאימפריה העות'מאנית לחמו שוב זו בזו.
מלחמות נפוליאון.
דנמרק, צרפת וגם האימפריה העות'מאנית היו בעלות ברית במהלך מלחמות נפוליאון בין השנים 1803–1815, נגד בריטניה, אוסטריה, רוסיה ושוודיה.
המאה ה-20.
במהלך מלחמת טורקיה–ארמניה בשנת 1920, דנמרק שימשה כמתווכת במלחמה בין ארמניה לטורקיה. הסכם מסחרי נחתם באנקרה בשנת 1926. "הסכם ידידות, מסחר וניווט" נחתם בין דנמרק לטורקיה בשנת 1930. בשנת 1932 חתמו שתי המדינות על הסכם פיוס בז'נבה שבשווייץ. בשנת 1948 נחתם הסכם תשלומים בין המדינות.
ב-26 בנובמבר 1999, נחתמה "תוכנית פעולה משותפת" בפוליטיקה, ביטחון והגנה כששר החוץ הטורקי איסמעיל ג'ם ביקר בדנמרק.
משבר הקריקטורות.
היחסים הדו-צדדיים בין דנמרק לטורקיה הדרדרו, כאשר העיתון הדני "Jyllandsposten" פרסם קריקטורות של הנביא מוחמד. ראש ממשלת טורקיה, רג'פ טאיפ ארדואן, גינה את הפרסום וביקר את דנמרק. ארדואן צוטט בעיתונות הטורקית ואמר: "קריקטורות של הנביא מוחמד הן התקפה נגד ערכינו הרוחניים. צריך להיות גבול לחופש העיתונות."
פרשת הטלוויזיה Roj.
טורקיה טוענת כי הערוץ מהווה שופר עבור מפלגת הפועלים של כורדיסטן, שהיא רואה בהם ארגון טרור, ודרשה מממשלת דנמרק לביטול רישיון השידור של הערוץ. בכיר במשרד החוץ הטורקי הצהיר: "אנו יודעים בוודאות כי Roj TV הוא חלק מארגון טרור. . . ה-PKK מוכר כארגון טרור על ידי האיחוד האירופי. דנמרק חברה באיחוד האירופי, והיינו מצפים כי לארגון השידור של קבוצת טרור לא יינתן מעבר חופשי." בעוד שמנכ"ל התחנה, מנוח טהסילי זונוזי, כורדי איראני, מכיר בכך שהתחנה שומרת על קשר עם PKK, הוא מאפיין אותה כשדרן כורדי עצמאי, שאינו בשליטת PKK. הרשויות בטורקיה הגישו שוב ושוב תלונות רשמיות בפני מועצת הרדיו והטלוויזיה הדנית בנוגע לטלוויזיה Roj, אולם עד היום לא אושרה אף אחת מהתלונות על ידי הדירקטוריון, שקבע כי ערוץ הטלוויזיה לא הפר כל חוק.
במסגרת פרשת קייבלגייט בארצות הברית בנובמבר 2010, צצה הודעה דיפלומטית שהתייחסה לטענתו של נציג טורקיה כי "כחלק מהעסקה המתווכת ב-POTUS ב-2009 שהתגברה על התנגדויות טורקיות למינויו של אנדרס פוג ראסמוסן למזכ"ל נאט"ו, דנמרק הבטיחה לברר את דרישותיה החוקיות בטרם הצטרפה לבקשת טורקיה לסגירת הטלוויזיה של Roj.
רישיון השידור של Roj TV הושעה על ידי בית המשפט העליון בדנמרק ב-27 בפברואר 2014.
יחסים כלכליים.
היחסים הכלכליים תומכים ביצוא הטורקי. בשנת 2004 עלה היצוא הטורקי לדנמרק בכ-40%. שווי הסחר הנוכחי עומד על 979.6 מיליון דולר.
הריון כפוי
הריון ו-HIV
יחסי איראן–דנמרק
יחסי איראן–דנמרק הם היחסים הבילטרליים בין הרפובליקה האסלאמית של איראן ובין דנמרק. השליח הפרסי הראשון לדנמרק הגיע בשנת 1691 במטרה לנהל משא ומתן על שחרור מטען בבעלות איראנית של ספינה בנגלית שנתפסה על ידי הצי הדני. הדיפלומט הפרסי הגיע עם תעודות דיפלומטיות משאה סולימאן ופתח במשא ומתן עם כריסטיאן החמישי, מלך דנמרק, אך לא הצליח להשיג את שחרור המטען.
היסטוריה.
בשנת 1933 הוקמה בטהראן קונסוליה דנית ששודרגה אחר כך לשגרירות.
בנוסף בשנת 1933, עם הגעתם של מהנדסים דנים לאיראן, החל שיתוף פעולה טכני. באותה שנה נחתם חוזה עם חברת ההנדסה הדנית קמפקסקס A / S להקמת קו הרכבת הטרנס-איראני. חמש שנים אחר כך, ב-25 באוגוסט 1938, עם פתיחת קו הרכבת צפון-דרום, התגשם החלום האיראני לחבר את הצפון לדרום באמצעות רכבת.
בעקבות ביקור ממלכתי בשנת 1958 הקימה איראן שגרירות בקופנהגן.
בפרשת קריקטורות מוחמד ב-2006 הותקפה השגרירות הדנית באיראן על ידי מפגינים ושגריר איראן בדנמרק נקרא לטהראן. בשנת 2010 דיברו מנכ"ל משרד החוץ האיראני לצפון-מזרח אירופה בהנאם בארוז וסגנית שר החוץ הדנית אן שטפנסן על קשרים מסחריים מורחבים. שטפנסן אמר כי "חברות דניות יעודדו להגביר את פעילותן בשוק האיראני, ואנחנו מקווים כי ההסכם של איראן עם מדינות המערב לגבי תוכנית הגרעין תסלול את הדרך להרחבת הקשרים בכל התחומים." היא גם אמרה כי לסנקציות הנתמכות על ידי ארצות הברית על איראן אין כל קשר ליחסים הכלכליים הדו-צדדיים.
ב-30 באוקטובר 2018, שירות הביטחון והמודיעין הדני (DSIS) הודיע כי הם חושדים כי סוכנויות הביון האיראניות פועלות בדנמרק, וכי הם מתכוונים להרוג את מנהיג ASMLA, המתגורר במקום. דנמרק הגיבה בהחזרת שגרירה מטהראן.
שתישרף האהבה